Zhantas/Cleaned-Uzbek_Wikipedia huggingface dataset:
Said Muhamad Bou Qabrin

Muhammad ibn Abd ar-Rahmon al-Gashtuliy al-Jurjuriy al-Azhariy Abu Qabrayn (1793/1794-yillarda vafot etgan), asosan Said Muhamad Bou Qabrin nomi bilan mashhur, berber ash’ariy olim, Rahmoniyya tasavvuf tariqatiga asos solgan va Jazoirning yetti homiy avliyolaridan biri hisoblanadi. Jazoirning Sidi M’Hamed tumanida va shu nomdagi Sidi M’Hamed shaharchasi uning nomi bilan atalgan.

 Hayoti 

Muhammad Jurjura, Qobiliyadagi Gashtula qabilalar konfederatsiyasining berber Ayt Smail qabilasida tugʻilgan. Uyida tahsil olgach, oʻqishini davom ettirish uchun Jazoirga borgan. 1740-yilda u Makka ziyoratini ado etish uchun yoʻlga chiqadi. Hajdan qaytar ekan, u Qohirada toʻxtab, u yerda Al-Azhar madrasasida tahsil oldi. Aynan mana shu madrasada u ustozi Muhammad ibn Salim al-Hafnaviy qoʻlida Xalvatiyya tariqatiga kirgan. Ustozining buyrugʻi bilan Muhammad tariqatini Hindiston va Sudanga targʻib qila boshlaydi. Oʻttiz yil oʻtgach, u Jazoirga qaytib, uni oʻz xalqi orasida targʻib qila boshlaydi va tugʻilgan qishlogʻida zaviya (xonaqoh) tashkil etadi.

Said Muhamad Bou Qabrin 1793/1794-yillar oraligʻida vafot etgan.

 Yana qarang 
 Soʻfiylar roʻyxati
 Soʻfiy avliyolar roʻyxati

 

Turkum:Jazoir muftilari
Turkum:18-asr berber xalqi vakillari
Turkum:Jazoir soʻfiy avliyolari
Turkum:Jazoirda ash’ariylik
Turkum:1793-yilda vafot etganlar
Turkum:qobilliklar
Turkum:Tugʻilgan yili nomaʼlum boʻlgan kishilar
Turkum:18-asr Jazoir xalqi vakillari
Turkum:Jazoir soʻfiylari
Turkum:Ashʼariylar
Turkum:Sunniy soʻfiylar
Bobo Adam Shahid

Bobo Adam Shahid Bengaldagi 15-asr musulmon siymosi boʻlgan.

 Hayoti 
Mahalliy bengal musulmon ogʻzaki rivoyatlariga koʻra, Bobo Adam Makkada istiqomat qilgan faqir boʻlganJakaria, Muhammad (2021). বাংলাদেশে ইসলামের প্রচার-প্রসার ও সামাজিক শৃঙ্খলা প্রতিষ্ঠায় পীর-মাশায়িখের অবদান: একটি পর্যালোচনা (PDF) (Thesis) (in Bengali). University of Dhaka. pp. 336–343. Archived from the original (PDF) on 2023-06-18. Retrieved 2022-12-31.. Vikromapura podsholigi (hozirgi Munshigonj tumani, Bangladesh)dagi Kanaichang qishlogʻidan boʻlgan bir musulmon dehqon diniy taʼqibga uchragach, Makka shahriga panoh topish uchun yoʻl olgan. U odatdagi islomiy amal sifatida oʻgʻlining aqiqasini ado etish maqsadida diniy qurbonlik sifatida bir sigir soʻymoqchi boʻlgan. Biroq bu ishni mahalliy hukmdor, Roja Vallalasena maʼqullamagan. Baidya kastasidan boʻlgan hindu hukmdor sifatida u va uning fuqarolari sigirni muqaddas hayvon deb bilishgan. Yerni muqaddasligini saqlash maqsadida u musulmon dehqonning qurbonlik qilishiga monelik qilganThe Islamic Quarterly – Volume 31 – Page 239 (1987).

Dehqon gʻazablanib Makkaga qochib borgan, Bobo Adamni 7000 nafar musulmon bilan birga Vikromapuraga borishga undagan. Uning vazifasi qasos olish va mahalliy madaniyatni hurmat qilmagan, deb hisoblangan adolatsizlikka qarshi turish edi. Javoban, Roja Vallalasena Bobo Adam yurishiga qarshi chiqish uchun oʻz qoʻshinlarini safarbar qilgan. Toʻqnashuvning hal qiluvchi paytida, aytilishicha, Bobo Adam Kanaichangdagi jang maydonidan qisqa muddatga chekinib, asr peshin namozini ado etish uchun yaqin atrofdagi gʻorga kirgan. U yerda namozdan soʻng uni Roja topib, oʻldirgan. Bobo Adamning oʻlimi safdoshlari tomonidan shahodat sifatida qabul qilinib, u Shahid degan unvonni olgan. Uning merosi mintaqada ogʻzaki anʼanalar va mahalliy ehtirom orqali hanuz yodga olinadiThe Islamic Quarterly – Volume 31 – Page 239 (1987).

 Merosi 
Adam hijriy 888-yilda (milodiy 1483–1484) Jaloliddin Fotih Shohning amaldori malik Kafur tomonidan qurilgan masjid hovlisida joylashgan qabrga dafn etilgan. Ushbu masjid Bobo Adam masjidi nomi bilan tanilgan boʻlib, koʻplab sayyohlar tashrif buyuradigan muhofaza ostidagi yodgorlikdir.

Hindu adabiyotida „Bayadumba mlechchasi“ nomi bilan tanilgan boʻlib, Adam haqidagi rivoyat Vallalacharita asarida tilga olinadi. Bu kitob 16-asr shaivist sharhlovchisi Ananda Bhatta tomonidan Navadvip rojasi Shri Buddhimanta Xonning iltimosiga binoan yozilgan.

 

Turkum:bengal soʻfiy avliyolari
Turkum:15-asr hindistonlik musulmonlar
Turkum:15-asr hindistonliklar
Glipa franciscoloi

Glipa franciscoloi – Glipa urugʻiga mansub qoʻngʻiz
turi. Ushbu tur 2000-yilda Takakuwa tomonidan tavsiflanganMordellidae Species List at Joel Hallanʼs Biology Catalog. Texas A&M University. Retrieved on 4 February 2013..
 

franciscoloi
Sulton Balxiy

Ibrohim Shoh Sulton Balxiy , oʻzining Mahisavar taxallusi bilan ham tanilgan, XIV asr musulmon avliyosi boʻlgan. U Islomning yoyilishini Sandvip va Bogʻurada amalga oshirgan.

 Hayoti 
Balxiy Afgʻonistondagi Balx hokimi Shoh Ali Asgʻarning oʻgʻli edi. U valiahd shahzoda edi, biroq bu mavqeyidan voz kechib, Damashqlik diniy voiz, shayx Tavfiqning izdoshiga aylandi.

 Bengalga hijrat 
Bir kuni shayx Balxiyga Bengal yurtiga borib, u yerda Islom dinini targʻib qilishni buyurdi. Shundan soʻng Balxiy qayiqda yoʻlga chiqib, oxir-oqibat Sandvip oroliga yetib bordi va u yerda bir necha yil yashadi. Uning qayigʻi sol va baliq shaklida boʻlib, buning oqibatida u Mahi-savar (baliq minuvchi) taxallusini oldi. Keyin u ehtimol yana bir orol boʻlgan Xariramnagar degan joyga bordi. Bu hudud Kaliga sigʻingan, hindu rojasi Balaram tomonidan boshqarilar edi. Balaramning vaziri Islomni qabul qilishga qaror qildi, bu esa rojani gʻazablantirdi. Mojaro yuz berib, oxir-oqibat Balaramning oʻlimiga olib keldi.

Shundan keyin Balxiy Xariramnagarni tark etishga qaror qilib, qayigʻiga sakrab minib, qadimiy shahar – Pundravardhana qirolligining poytaxti boʻlgan Maxasthangarxga yetib bordi. Bu yurtni Box Garx sulolasidan boʻlgan Narsingx Parshuram boshqarar edi. Balxiy Parshuramdan uning hududida yashash va oʻz dinini erkin ravishda amalda qoʻllash iznini soʻradi va podsho bunga ruxsat berdi. Balxiy mahalliy buddistlarga va Parshuram rojasining lashkarboshisi Chilxan kabi koʻplab odamlarga Islomni targʻib qildi hamda ular Islom dinini qabul qildilar. Balaram singari Parshuram ham Balxiyning daʼvat faoliyatidan norozi boʻldi va urush boshlandi. Parshuramning yana bir amaldori Xarapal podshoga xiyonat qilib, musulmon boʻldiMahastan by Dr. Nazimuddin Ahmed. p. 27. Natijada Balxiy Parshuramni magʻlub etib, 1343-yilda uning qal’asini zabt etdi.
Parshuram Maxasthangarxning soʻnggi buddist podshohi edi. Otasining oʻlimi xabari kelgach, podshohning qizi, malika Shiladevi oʻzini Karatoya daryosiga tashlab choʻktirdi. U choʻkkan joy atrofidagi hudud Shila Devi ghati nomi bilan maʼlum.

 Merosi 
Balxiyning qanday va qachon vafot etgani nomaʼlum. Avrangzeb saltanati davrida, 1685-yilda, Balxiy dargohi xirojdan ozod qilingan yer edi va bu haqda Sayyid Muhammad Tohir, Sayyid Abdulrahmon va Sayyid Muhammad Rizo nomiga sanadlar berilgan. Boburiylar ziyoratgohga katta eʼtibor berganlar va Balxiy mozoriga kirish darvozasi sifatida „Buri Ka Darvoza“ nomli darvoza barpo etganlar. 1719-yilda, podsho Farrux Siyyor hukmronligi davrida Xodadil ziyoratgoh yaqiniga hozirgacha foydalanilayotgan katta, yakka gumbazli masjid qurdirgan.

 

 
 

Turkum:Bengal soʻfiy avliyolari
Turkum:16-asr hindistonlik musulmonlar
Turkum:16-asr hindistonliklar
Glipa gounellei

Glipa gounellei — Glipa urug‘iga mansub qo‘ng‘iz turi. Ushbu tur 1917-yilda tavsiflanganMordellidae Species List at Joel Hallan’s Biology Catalog. Texas A&M University. Retrieved on 4 February 2013..
 

gounellei
Glipa gracillima

Glipa gracillima — Glipa urug‘iga mansub qo‘ng‘iz turi. Ushbu tur 2000-yilda tavsiflanganMordellidae Species List at Joel Hallan’s Biology Catalog. Texas A&M University. Retrieved on 4 February 2013..
 

gracillima
Glipa griseopubescens

Glipa griseopubescens — Glipa urug‘iga mansub qo‘ng‘iz turi. Ushbu tur 1952-yilda tavsiflanganMordellidae Species List at Joel Hallan’s Biology Catalog. Texas A&M University. Retrieved on 4 February 2013..
 

griseopubescens
Glipa guamensis

Glipa guamensis — Glipa urug‘iga mansub qo‘ng‘iz turi. Ushbu tur 1942-yilda tavsiflanganMordellidae Species List at Joel Hallan’s Biology Catalog. Texas A&M University. Retrieved on 4 February 2013..
 

guamensis
Livan 1992-yilgi Qishki Olimpiada oʻyinlarida

Livan Fransiyaning Albertvill shahrida boʻlib oʻtgan 1992-yilgi Qishki Olimpiada oʻyinlarida toʻrtta sportchi bilan ishtirok etdi. Ularning barchasi togʻ changʻi sportining erkaklar slalom yoʻnalishida kurash olib borgan. 1992-yilgi Qishki Oʻyinlar Livan uchun 1990-yilda qabul qilingan yangi bayroq ostida ishtirok qilgan birinchi Olimpiada boʻldi.

 Ishtirokchilar 
Quyida 1992-yilgi Qishki Olimpiada oʻyinlarida Livan sharafini himoya qilgan sportchilar soni keltilrilganLebanon at the 1992 Winter Olympics:
SportErkaklarAyollarUmumiyTogʻ changʻi sporti 4 0 4 Umumiy 4 0 4

 Togʻ changʻi sporti 
Super-G musobaqasida Elias Majdalani 58-oʻrinni egalladi. Giant slalom yo'nalishida Majdalani 57-oʻrinni, Dany Abounaoum 88-oʻrinni oldi, Raymond Kayrouz va Jean Khalil esa musobaqa talablarni bajara olmaganligi uchun diskvalifikatsiya qilindi. Slalomda Khalil 53-oʻrin, Abounaoum 62-natija bilan bahslarni yakunladi. Majdalani urinish amalga oshirmagan boʻlsa, Kayrouz esa birinchi davrani yakunlay olmadi.

SportchiMusobaqa1-poyga2-poygaUmumiyVaqtVaqtVaqtOʻrinElias MajdalaniSuper-G1:22.1358Raymond KeyrouzGiant slalomDiskvalifikatsiya–Diskvalifikatsiya–Dany Abounaoum1:37.401:46.993:24.3988Jean Khalil1:28.07DiskvalifikatsiyaDiskvalifikatsiya–Elias Majdalani1:18.321:17.452:35.7757Raymond KeyrouzSlalomYakunlay olmadi–Yakunlay olmadi–Dany Abounaoum1:31.081:32.683:03.7662Jean Khalil1:17.071:16.062:33.1353

 

Turkum:1992-yilgi Qishki Olimpiada oʻyinlarida mamlakatlar
Bilalovac

Bilalovac – Bosniya va Gersegovinaning Kiseljak munitsipalitetida joylashgan qishloqOfficial results from the book: Ethnic composition of Bosnia-Herzegovina population, by municipalities and settlements, 1991. census, Zavod za statistiku Bosne i Hercegovine – Bilten no.234, Sarajevo 1991..
Glipa hatayamai

Glipa hatayamai — Glipa urug‘iga mansub qo‘ng‘iz turi. Ushbu tur 2000-yilda tavsiflanganMordellidae Species List at Joel Hallan’s Biology Catalog. Texas A&M University. Retrieved on 4 February 2013..
 

hatayamai
Gʻozi Burhonuddin

Sayyid Gʻozi Burhonuddin XIV asrda Siletda yashagan soʻfiy musulmon zot edi. U folklorda Silet mintaqasida yashagan ilk musulmon sifatida ulugʻlanadi.

 Hayoti 
Aytishlaricha, Tultikardagi mahallaga joylashgan musulmon oilalar soni 13 ta boʻlib, Burhonuddin ushbu ozchilik guruhining sardori boʻlgan. Bu oʻn uchta oilaning ajdodlari VIII asr boshlarida Muhammad ibn Qosimning Sindni zabt etishi ortidan Hind yarimoroliga kirib kelishgan va kema orqali Chittagongga safar qilishgan. U yerdan esa ular oxir-oqibat Siletga daʼvat va tijorat maqsadlarida kelishgan. Oʻn uch oilaning joylashgan qishlogʻi hozir ham Tultikarda mavjud boʻlib, Tero Ratan qishlogʻi (তিররতন oʻn uch durdonalar) nomi bilan maʼlum.

Yangi tugʻilgan oʻgʻlining aqiqasini nishonlash chogʻida Burhonuddin bir sigir soʻyishga qaror qildi. Silet podshosi Gour Govinda oʻzining hindu eʼtiqodlari tufayli bu ishni tahqir deb bilib, yangi tugʻilgan Gulzor Alamni oʻldirtirdi hamda Burhonuddinning oʻng qoʻlini kestirdiEB, Suharwardy Yemani Sylheti, Shaikhul Mashaikh Hazrat Makhdum Ghazi Shaikh Jalaluddin Mujjarad, in Hanif, N. „Biographical Encyclopaedia of Sufis: Central Asia and Middle East. Vol. 2“. Sarup & Sons, 2002. p.459. Govinda oʻzidan kichik diniy oqimlarga mansub, xususan Islom, Budda dini va ayrim hind mazhablariga mansub ozchiliklarga bagʻrikeng boʻlmagan hukmdor sifatida tanilgan edi. Ushbu hodisadan koʻp oʻtmay, taraflik Qozikalon Nuruddin ham oʻgʻlining toʻy marosimini sigir soʻyib nishonladi va buning uchun Tarafning feodal hukmdori Achak Narayan tomonidan jazolandi. Ikkala kishi ham jazoga tortilgach, Burhonuddin va Nuruddinning akasi Helimuddin Shimoliy Bengalga yoʻl olib, oʻz dardlarini sulton Shamsuddin Firoz Shohga yetkazdilar.

Siletni zabt etish va zulmga qarshi kurashish yoʻlida bir necha janglar boʻlib oʻtdi va bu yurishda Burhonuddin yoʻlboshchi vazifasini oʻtagan. Ushbu yurish tarixda Siletning fath etilishi nomi bilan maʼlum. Mintaqa nihoyat 1303-yilda Shoh Jalol va uning safdoshlari boshchiligidagi lashkar yordami bilan zabt etildi.

 Merosi 
Siletdagi bir koʻcha uning sharafiga Burhanobod (uning nomi bilan atalgan), Kushigʻat, Tultikardagi Sayyid Burhonuddin koʻchasi deb nomlangan. Shu koʻchada Gʻozi Burhonuddin boshlangʻich maktabi ham joylashgan. Koʻchada uning mazori (maqbarasi) ham mavjud. Londonning Tijorat koʻchasidagi sobiq politsiya boʻlimi 1987-yilda uy-joy majmuasiga aylantirilib, uning sharafiga Burhonuddin uyi deb nomlangan.

 

Turkum:Bengal soʻfiy avliyolari
Turkum:Siletliklar
Turkum:XIV asr Bengal odamlari
Glipa hieroglyphica

Glipa hieroglyphica — Glipa urug‘iga mansub qo‘ng‘iz turi. Ushbu tur 1878-yilda tavsiflanganMordellidae Species List at Joel Hallan’s Biology Catalog. Texas A&M University. Retrieved on 4 February 2013..
 

hieroglyphica
Biokovina

Biokovina – Bosniya va Gersegovinaning Jajce munitsipalitetida joylashgan qishloqOfficial results from the book: Ethnic composition of Bosnia-Herzegovina population, by municipalities and settlements, 1991. census, Zavod za statistiku Bosne i Hercegovine – Bilten no.234, Sarajevo 1991..
Glipa hilaris

Glipa hilaris — Glipa urug‘iga mansub qo‘ng‘iz turi. Ushbu tur 1835-yilda tavsiflanganMordellidae Species List at Joel Hallan’s Biology Catalog. Texas A&M University. Retrieved on 4 February 2013..
 

hilaris
Tojikiston 2010-yilgi Qishki Olimpiada oʻyinlarida

Tojikiston 2010-yil 12–28-fevral kunlari Kanadaning Vancouver shahrida boʻlib oʻtgan Qishki Olimpiada oʻyinlarida ishtirok etdi. Bu mamlakatning Qishki Olimpiya oʻyinlaridagi uchinchi ishtiroki boʻldi. Tojikiston delegatsiyasi yagona sportchi togʻ changʻi sporti yoʻnalishi vakili Andrei Drygindan iborat edi. Drygin oʻz musobaqalari orasida eng yaxshi natijani super-G bahsida qayd etib, 44-oʻrinni egalladi.

 Tarixi 
Tojikiston Milliy olimpiya qo‘mitasi 1993-yilda Xalqaro Olimpiya Qoʻmitasi tomonidan rasman tan olingan. Tajikiston Olimpiada oʻyinlaridagi debyutini 1996-yilda Atlanta shahrida boʻlib oʻtgan Yozgi Olimpiada oʻyinlarida amalga oshirgan. Mamlakat Qishki Olimpiada oʻyinlaridagi ilk ishtirokini 2002-yilda Salt Lake City shahrida oʻtkazilgan musobaqalarda qayd etgan va Vancouverda uchinchi bor Qishki Olimpiada oʻyinlarida qatnashgan. Tajikiston hozirga qadar Qishki Olimpiada oʻyinlarida medal qoʻlga kiritmagan.

Mazkur Olimpiadada Tajikiston delegatsiyasi yagona changʻichisi Andrei Drygindan iborat boʻlib, u Qishki Olimpiada oʻyinlarida uchinchi bor ishtirok etdi. Olimpiada oʻyinlarda qatnashmagan boʻlsa-da, changʻichi Alisher Qudratov ochilish va yopilish marosimlarida bayroqdor etib tanlangan . Kudratov toʻrt yil oʻtib 2014-yilgi Qishki Olimpiada oʻyinlarida Tajikiston sharafini himoya qilgan.

 

Turkum:2010-yilgi Qishki Olimpiada oʻyinlarida mamlakatlar
Maxdum Shoh

Maxdum Shoh Davla mashhur soʻfiy musulmon arbobi boʻlib, Bengal bilan bogʻliqdir. U Yaqin Sharq, Markaziy Osiyo va Janubiy Osiyo oʻrtasida uzoq tarixiy aloqalar doirasida Islomning yoyilishidagi muhim shaxs sifatida esga olinadi. U oʻz nomi bilan ataladigan Shohzadpurda (maʼnosi – shahzoda shahri) shahid qilingan.

 Hayoti 
Aytishlaricha, Maxdum Shoh Davla Muoz ibn Jabalning avlodi boʻlgan. Muoz ibn Jabal esa islom paygʻambari Muhammadning sahobalaridan boʻlib, Yamanga hokim etib tayinlangan edi. Otasining ikki oʻgʻli va bir qizi bor edi. Maxdum Shoh Davla tasavvuf ilmidan taʼlim olgan va otasining ruxsati bilan boshqa yurtlarga safar qilib, Islom taʼlimotlarini tarqatish uchun yoʻlga chiqqan. Unga singlisi, jiyanlari – Xoja Kalon Donishmand, Xoja Nur va Xoja Anvar – hamda oʻn ikki nafar shogirdi va boshqa izdoshlar hamroh boʻlishgan. Ular oxir-oqibat Buxoroga yetib kelishadi va u yerda ularni Jaloliddin Surxposh Buxoriy kutib oladi hamda unga juft kulrang kaptar hadya qiladi. Ular sharqqa qarab safarini davom ettirib, nihoyat shimoliy Bengalga yetib keladilar. Bu hududda oʻz yerlari chegarasi Bihargacha choʻzilgan, Vikrama Keshari nomli hind roja hukmronlik qilardi. Keshari oʻz podsholigida islomning tarqalishidan mamnun emas edi. Natijada ikki tomon oʻrtasida toʻqnashuv yuz berdi va unda Maxdum Shoh Davla roja Vikrama Keshari tomonidan qatl etiladi hamda uning koʻpchilik shogirdlari shahid qilinadi. Keshari keyinchalik musulmonlarga nisbatan dushmanligi uchun tavba qilib, ularning jasadlarini Shohzadpur Shohiy masjidi yaqinida hurmat bilan dafn ettirgan. Shu sharafiga oʻsha hudud Shohzadpur (shahzoda shahri) deb atala boshlandi.

 Merosi 
Roja Vikrama Keshari hududi Maxdum Shoh Davla sharafiga Shohzadpur (shahzoda shahri) deb qayta nomlangan. U koʻplab izdoshlaridan – Shoh Shamsuddin Tabriziy, Shoh Mahmud, Shoh Ahmad, Shoh Xingar, Hasila Pir, Shoh Ajmal va Shoh Badla kabi shaxslarga yonma-yon – bir dargoh majmuasida dafn etilgan. Toʻqnashuvda shahid boʻlgan boshqa kishilar uchun yana bir majmua qurilgan boʻlib, u Ganj ul-shahidon (Ganj-e-Shahidan) nomi bilan tanilgan. Maxdum Shoh Davlaning singlisi esa yaqin atrofdagi daryoga oʻzini tashlab halok boʻlgan va oʻsha joy Sati Bibining ghati sifatida maʼlum. Bengalning keyingi musulmon hukmdorlari Shohzadpurdagi dargoh va masjidni saqlash uchun 722 biga yer vaqf qilgan hamda bu mulk toʻqnashuvdan tirik qolgan Xoja Nur avlodlarining tasarrufiga topshirilgan.

 

 
 Vali, Maʼlavi Abdul (1904-yil yanvar) „Shohzadpurning qadimiyligi va anʼanalari haqida“ Journal of the Asiatic Society of Bengal: January to December 1904, Kalkutta, 2-bet, https://books.google.com/books?id=kEAOAAAAIAAJ
 Haq, Muhammad Enamul (1975) Bengalda tasavvuf tarixi Asiatic Society of Bangladesh, Dakka;

Turkum:13-asr yamanliklar
Turkum:Soʻfiy mutasavviflar
Turkum:1313-yilda vafot etganlar
Turkum:bengallik soʻfiy avliyolar
Abu Solih Mansur

Abu Solih Mansur (915-yilda vafot etgan) – Somoniylar sulolasiga mansub shahzoda, amakisi Ismoil ibn Ahmad, amakivachchasi Ahmad Somoniy hamda Nasr II hukmronligi davrida hokim (voliy) lavozimida ishlagan.

 Biografiyasi 
Abu Solih Ismoil ibn Ahmad va Ahmad Somoniy hukmronligi davrida bir necha viloyatlarni boshqargan. Hokim lavozimida ishlayotgan Abu Solih haqida ilk bor 902-yilda eslab oʻtilgan. Ismoil ibn Ahmad Rayni, hatto Qazvingacha boʻlgan hududlarni egallagach, Abu Solihni Ray hokimi etib tayinlagan edi. Raydagi boshqaruvi davrida mashhur fors olimi Muhammad ibn Zakariya ar-Roziy bilan doʻstlashgan. 910 yoki 911-yilda Ahmad Somoniy Abu Solihni Seyiston hokimi etib tayinladi. Biroq Abu Solihning ogʻir soliq siyosati 912-yilda Seyistonda qoʻzgʻolonga sabab boʻldi. Bu isyonni xorijiy Muhammad ibn Hurmuz boshqardi. Muhammad ibn Hurmuz Safforiylardan Amr ibn Yaʼqubni qoʻllab-quvvatlagan edi. Abu Solih isyonchilar tomonidan asir olindi va 913-yilda Husayn ibn Ali Marvarrudhiy boshchiligidagi Somoniylar qoʻshini qoʻzgʻolonni bostirgunga qadar asirlikda qoldiABŪ ṢĀLEḤ MANṢŪR, C. E. Bosworth, Encyclopaedia Iranica. Amr Samarqandga yuborildi, qolgan isyon rahbarlari esa qatl etildi. Shundan soʻng Simjur ad-Davatiy Mansurning oʻrniga Seyiston hokimi etib tayinlandi.

914-yilda Mansur Xuroson hokimi etib tayinlandi. Biroq Ahmad ibn Ismoilning vafoti va 8 yoshli Nasrning taxtga chiqishi mamlakatda beqarorlikni kuchaytirdi. Mansurning otasi Isʼhoq ibn Ahmad Samarqandda isyon koʻtardi, Mansur esa oʻzini amir deb eʼlon qilib, Nishopur va yana bir necha shaharni egalladi. Biroq Mansur 915-yil atrofida Nishopurda tabiiy oʻlim bilan vafot etdi. Unga qarshi yuborilgan Hammuya ibn Ali boshchiligidagi qoʻshin shaharga yetib kelganida allaqachon hayotdan koʻz yumgan ediThe Samanids, R. N. Frye, The Cambridge History of Iran, 141..

 

 
 Bosworth, C. E. „Abu Saleh Mansur.“ Encyclopedia Iranica. 30 December 2013. 
 

Turkum:915-yilda vafot etganlar
Turkum:Tugʻilgan yili nomaʼlum boʻlgan kishilar
Turkum:Somoniylar
Turkum:10-asr eronliklari
Turkum:Somoniylar imperiyasi sarkardalari
Turkum:Xurosonning Somoniy hokimlari
Turkum:Somoniylar imperiyasiga qarshi isyonlar
Turkum:Seyiston hokimlari
Turkum:Ray hokimlari
Havreflarn

thumb|Yangi havreflarn

Havreflarn, yoki Shvetsiyada havrekakor, nordik oshxonasiga mansub, moʻrt va qarsildoq tuzilishga ega joʻxori yormali pechenelardir. Ular anʼanaviy tarzda butun Daniyadan tortib Finlyandiyagacha tayyorlanadi. U odatda yassi joʻxori yormasi, jigarrang shakar, un va turli ziravorlar, masalan, dolchin va jaydari muskat bilan tayyorlanadi. Baʼzan ular ustidan qoʻshimcha ravishda mazali qilish uchun shokolad sepilib bezatiladi.

 Retseptlari 
 True North Kitchen
 A Kitchen Hoor’s Adventure
 Sons of Norway

 

Turkum:Norveg pechenelari
Nepal 2010-yilgi Qishki Olimpiada oʻyinlarida

Nepal 2010-yil 12–28-fevral kunlari Kanadaning Vankuver shahrida boʻlib oʻtgan 2010-yilgi Qishki Olimpiada oʻyinlarida ishtirok etdi.

Delegatsiya tarkibida yagona sportchi – changʻi poygachisi Dachhiri Sherpa bor edi. Sherpa oʻzi qatnashgan yagona yoʻnalish – 15 kilometr erkin uslubdagi poygada 92-oʻrinni egalladi.

 Tarixi 
Nepal Olimpiya oʻyinlarida ilk bor 1964-yilda Tokyoda oʻtkazilgan yozgi oʻyinlarda ishtirok etgan. Mamlakat keyingi Yozgi Olimpiadada qatnashmagan, biroq 1972-yildan boshlab barcha Yozgi Olimpiada oʻyinlarida muntazam ishtirok etib kelmoqda.

Nepal Qishki Olimpiada oʻyinlarida esa ilk bor 2002-yilda Salt Lake City shahrida boʻlib oʻtgan oʻyinlarda qatnashgan, toʻrt yil oʻtib esa Turin Olimpiadasida yana ishtirok etgan.

Dachhiri Sherpa Vankuverdagi oʻyinlarda Nepalning yagona sportchisi boʻlgan, xuddi Turindagi kabi. U ochilish va yopilish marosimlarida mamlakat bayrogʻdori sifatida tanlangan.

 Changʻi poygasi 
Dachhiri Sherpa Vankuver Olimpiadasi vaqtida 40 yoshda edi va u changʻi sporti bilan 33 yoshida shugʻullana boshlagan.

Uning yagona musobaqasi 15-fevral kuni oʻtkazilgan 15 kilometr erkin uslubdagi poyga boʻldi. Sherpa 44 daqiqa 26 soniya natija koʻrsatib, oltin medal sohibining vaqtidan qariyb 11 daqiqa ortda qoldi. U 95 nafar ishtirokchi orasida 92-oʻrinni egalladi.

SportchiMusobaqaYakuniyVaqtFarqOʻrinDachhiri Sherpa15 km fristayl 44:26.5 10:50.2 92
 

Turkum:2010-yilgi Qishki Olimpiada oʻyinlarida mamlakatlar
Abu Isʼhoq Inju

Abu Isʼhoq Inju, yoki Abu Isʼhoq (1321—58, ) — Injuiylarning 1343-yildan 1357-yilgacha hukmronlik qilgan soʻnggi hukmdori. U Sharofiddin Mahmud Shoh ibn Muhammad Inju ismli shaxsning toʻrt oʻgʻlidan eng kichigi boʻlib, u soʻnggi moʻgʻul Ilxon sultoni Abu Said vafot etgan 1335-yilgacha Fors viloyatining hokimi boʻlgan.
 

Turkum:14-asr Yaqin Sharq hukmdorlari
Turkum:1358-yilda vafot etganlar
Turkum:Injuiylar podsholigi kishilari
Turkum:14-asr eronliklar
Nepal 2006-yilgi Qishki Olimpiada oʻyinlarida

Nepal 2006-yil 10–26-fevral kunlari Turin shahrida (Italiya) boʻlib oʻtgan 2006-yilgi Qishki Olimpiada oʻyinlarida ishtirok etgan. Bu mamlakatning Qishki Olimpiada oʻyinlaridagi ikkinchi ishtiroki edi, birinchisi esa toʻrt yil avvalga toʻgʻri keladi.

Nepal tomonidan yuborilgan yagona sportchi Dachhiri Sherpa boʻlib, u changʻi poygasi sportida ishtirok etdi. Oʻzining yagona musobaqasi – erkaklar oʻrtasidagi 15 kilometr klassik uslubdagi poygada Sherpa 94-oʻrinni egalladi.

 Tarixi 
Nepal Olimpiya oʻyinlarida ilk bor 1964-yilda Tokyoda oʻtkazilgan yozgi oʻyinlarda ishtirok etgan. Mamlakat keyingi Yozgi Olimpiadada qatnashmagan, biroq 1972-yildan boshlab barcha Yozgi Olimpiada oʻyinlarida muntazam ishtirok etib kelmoqda.

Nepal Qishki Olimpiada oʻyinlarida esa ilk bor 2002-yilda Salt Lake City shahrida boʻlib oʻtgan oʻyinlarda qatnashgan va bu ularning ikkinchi qishki olimpiadasi boʻldi.

Turindagi Olimpiada oʻyinlariga Nepal tomonidan yuborilgan yagona sportchi Dachhiri Sherpa boʻlib, u kross-kantri changʻi sportida ishtirok etdi. U ochilish marosimida bayroqdor boʻlgan, yopilish marosimida esa bu vazifani Kamal Chitrakar bajargan. Chitrakar 2010-yilda Nepal Olimpiya qo‘mitasi ijroiya qoʻmitasi aʼzosi boʻlgan.

 Changʻi poygasi 
SportchiMusobaqaYakuniyYakuniyOʻrinDachhiri Sherpa15 km klassik 56:47.1 94

 

Turkum:2006-yilgi Qishki Olimpiada oʻyinlarida mamlakatlar
Winter Heat

Winter Heat Sega AM3 tomonidan ishlab chiqilgan va Sega tomonidan nashr etilgan sport videooʻyinidir. U 1997-yilda arkada platformalari uchun, 1998-yilda esa Sega Saturn uchun nashr etilgan. Oʻyin Qishki Olimpiada oʻyinlari litsenziyasiga ega. U 1996-yilda chiqarilgan DecAthletening davomi hisoblanadi. Winter Heat Yaponiyada PlayStation 2 platformasida DecAthlete va Virtua Athlete oʻyinlari bilan birgalikda DecAthlete Collection toʻplami tarkibida ham chiqarilgan. Ushbu toʻplam Sega Ages 2500 seriyasining 15-jildi hisoblanadi.

 Oʻyin jarayoni 
DecAthlete kabi, Winter Heat ham bir nechta turli musobaqalarni oʻz ichiga oladi. Ularning aksariyati tugmani tez va vaqtga mos ravishda bosishga asoslangan. Oʻyinchilar sakkiz nafar xalqaro sportchidan birini tanlashlari mumkin va ularning har biri maʼlum bir sport yoʻnalishiga ixtisoslashgan.

 Taqrizlar 

Sega Saturn versiyasi tanqidchilar tomonidan ijobiy qabul qilingan va toʻrtta sharh asosida GameRankings saytida 78% koʻrsatkichga ega boʻlgan. Tanqidchilar sodda va tabiiy boshqaruv tizimini va yaxshi animatsiyalangan yuqori aniqlikdagi grafikani maqtashgan . GameSpot nashri shunday izoh bergan: „Soddaligiga va bilak ogʻrigʻini tugʻdirish ehtimoliga qaramay, Winter Heat qishki musobaqalarning qiziqarli va xilma-xil toʻplamini taqdim eta oldi. Bunga u turli oʻyinlar davomida nisbatan barqaror boshqaruv tizimidan foydalanish orqali erishdi. Tezlik tugmasi butun oʻyin davomida tezlik tugmasi boʻlib qoladi va hokazo. Natijada, bir musobaqadan boshqasiga oʻtish unchalik qiyin emas va umumiy toʻplam raqobatchilarinikiga qaraganda yaxshiroq uygʻunlashtirilgan.“

GamePro nashri oʻyinni „barmoqlarni zoʻriqtiradigan, ammo qiziqarli qishki sport oʻyini“ deb atagan. 

GameSpot va Sega Saturn Magazine bobsley musobaqasidagi tezlikni alohida maqtashdi. Electronic Gaming Monthly (EGM) nashridan John Ricciardi esa shunday fikr bildirdi: „Winter Heat bu yilgi Qishki Olimpiya uslubidagi oʻyinlar ichida eng yaxshisidir. Har bir musobaqa boshqaruv pulti bilan turli usullarni talab qiladi va ularning barchasi juda qiziqarli.“ EGM oʻyinga „Oy oʻyini“ mukofotini berdi. Sharhlovchilar jamoasining toʻrt aʼzosidan uchtasi esa unga 10 balldan 9 baho qoʻydi.

 

Turkum:Qishki Olimpiada videoo'yinlari
XOQning 134-sessiyasi

XOQning 134-sessiyasi – 2019-yil 24-iyunda Shveysariyaning Lozanna shahrida boʻlib oʻtgan Xalqaro Olimpiya qoʻmitasi (XOQ) sessiyasi.

 Nomzodlar 
Italiyaning Milan shahri 134-XOQ sessiyasiga mezbonlik qilish uchun yagona nomzod edi. 2017-yil sentyabr oyida Lima shahrida oʻtkazilgan XOQning 131-sessiyasida ushbu nomzod shahar bir ovozdan saylangan. Biroq keyinroq 2018-yilda Milan va Kortina-dʼampetsso (bu yerda 1956-yilgi Qishki Olimpiada oʻyinlari oʻtkazilgan) 2026-yilgi Qishki Olimpiada oʻyinlariga mezbonlik qilish uchun Italiya arizasini taqdim etdi. Olimpiya xartiyasiga koʻra, Olimpiada oʻyinlariga mezbonlik qilish uchun nomzod boʻlgan mamlakatda XOQ sessiyasi oʻtkazilishiga ruxsat berilmaydi. Shu sababli, XOQ sessiyasi Lozannadagi SwissTech Convention Center majmuasiga koʻchirilgan.

 2026-yilgi Qishki Olimpiya oʻyinlari uchun mezbon shaharni saylash 
2026-yilgi Qishki Olimpiada oʻyinlariga mezbonlik qiluvchi shahar 134-XOQ sessiyasida saylandi. Arizalar 2018-yilda XOQga taqdim etilgan.

 Ovoz berish natijalari 
 2026-yilgi Qishki Olimpiya oʻyinlariga mezbonlik qilish boʻyicha arizalar natijalari Shahar Davlat OvozlarMilan–Kortina-dʼampetsso47Stokgolm–Åre34

 Yangi XOQ shtab-kvartirasining ochilishi 
Xalqaro Olimpiya qoʻmitasi (XOQ) 23-iyunda Olimpiya kuni nishonlanishi chogʻida Shveysariyaning Lozanna shahrida oʻzining yangi shtab-kvartirasini rasmiy ravishda ochdi. 2019-yil XOQ tashkil etilganiga 125-yil toʻldi va ushbu yubiley aynan Olimpiya kunida nishonlandi.

 Yangi XOQ aʼzolarini saylash 
Sessiyada XOQning 10 nafar yangi aʼzosi saylandi. Yangi aʼzolar:
 Odette Assembe-Engoulou – Kamerun
 Filomena Fortes – Kabo-Verde Olimpiya qoʻmitasi prezidenti
 Matlohang Moiloa-Ramoqopo – Lesoto Milliy olimpiya qo‘mitasi prezidenti
 Tidjane Thiam – Kot-dʼIvuar
 Laura Chinchilla – Kosta-Rika
 Erick Thohir – Indoneziya Olimpiya qoʻmitasi prezidenti
 Spyros Capralos – Gretsiya Olimpiya qoʻmitasi prezidenti
 Mustapha Berraf – Jazoir Milliy olimpiya qo‘mitasi va Afrika milliy Olimpiya qoʻmitalari assotsiatsiyasi prezidenti
 Narinder Dhruv Batra – Hindiston Olimpiya assotsiatsiyasi prezidenti
 Kee Heung Lee – Koreya sport va Olimpiya qoʻmitasi prezidenti

 

Turkum:Xalqaro Olimpiya qoʻmitasi sessiyalari
Turkum:2019-yilda Shveysariya sporti
Turkum:2026-yilgi Qishki Olimpiada oʻyinlariga arizalar
Turkum:2019-yilgi konferensiyalar
Turkum:Lozannada tashkil etilgan tadbirlar
Turkum:21-asr Lozannada
Shirvonlik Hushang

Hushang 1372/73-yildan 1382-yilgacha Shirvonshoh boʻlgan.

 Hayoti 
U Kavus Ining oʻgʻli va vorisi edi; aynan uning davrida Shirvonshohlar davlati Jaloyiriylar sultonligi (1335–1432) hukmronligi ostiga tushgan. Hushangning oʻzi esa garov sifatida Shayx Uvays saroyida tarbiyalangan va otasi vafot etishi bilanoq ozod qilingan.

U qarshilik koʻrsatmadi va ehtimol 1375-yilda Shoh Shujo Muzaffariyning Ozarbayjonga yurishi doirasida Shirvonni zabt etish vazifasi berilgan Shoh Mansurga qarshi partizan urushini afzal koʻrgan boʻlishi mumkin. U butun hukmronligi davomida yozuvlarida Shayx Husayn Jaloyir va Ahmad Jaloyir kabi Jaloyiriy hukmdorlar tilga olingan tangalarni zarb qilishda davom etdi. Munejjimboshiga koʻra, u qudratli Adil Aqa, yaʼni Ray hokimidan qoʻrqib Arranga qochgan birodarlarni yarashtirgan.

Hushang 1382-yilda oʻz fuqarolari tomonidan oʻldirilgan va shu tariqa sulolaning Kasranid tarmogʻiga barham berilgan. Uning oʻrniga amakivachchasi Ibrohim I taxtga oʻtirgan. Bu esa sulolaning Darbandiy tarmogʻi boshlanishini anglatgan.

 Merosi 
Shoir Muhammad ibn Muhammad al-Arif Ardabili oʻzining fors tilidagi masnaviy (qofiyadosh baytlarda yozilgan sheʼr) Farhod va Shirin asarini Hushangga bagʻishlagan. Bu voqeani tasvirlovchi miniatyura nusxasi Istanbuldagi Topkapi saroyida saqlanadi.
 

 
 
 
 

Turkum:1382-yilda vafot etganlar
Turkum:Tugʻilgan yili nomaʼlum boʻlgan kishilar
Turkum:14-asr Eron kishilari
Nepal 2002-yilgi Qishki Olimpiada oʻyinlarida

Nepal AQShning Yuta shtati Salt Lake shahrida boʻlib oʻtgan 2002-yil Qishki Olimpiya oʻyinlarida ishtirok etdi. Bu Nepalning Qishki Olimpiada oʻyinlaridagi ilk ishtiroki edi.

Delegatsiya tarkibida yagona sportchi – changʻi poygachisi Jay Khadka bor edi. U erkaklar sprint bahsida 70-oʻrinni egalladi. Erkaklar oʻrtasidagi 2 × 10 kilometr pursuit yoʻnalishida esa 79-oʻrinni oldi va har ikkala yoʻnalishda ham final bosqichiga chiqa olmadi.

 Tarixi 
Nepal Olimpiya qo‘mitasi 1962-yil 31-dekabrda Xalqaro Olimpiya qoʻmitasi tomonidan tan olingan. Nepal Olimpiya oʻyinlarida ilk bor 1964-yilda Tokioda oʻtkazilgan Yozgi Olimpiada oʻyinlarida ishtirok etgan. Mamlakat keyingi Yozgi Olimpiadada qatnashmagan, biroq 1972-yildan boshlab barcha Yozgi Olimpiada oʻyinlarida muntazam ishtirok etib kelmoqda.

Shunga qaramay, Salt Lake oʻyinlari Nepalning Qishki Olimpiada oʻyinlaridagi ilk ishtiroki boʻldi va 2018-yil holatiga koʻra, mamlakat hali Olimpiya medali qoʻlga kiritmagan.

2002-yilgi Qishki Olimpiada oʻyinlari 8–24-fevral kunlari boʻlib oʻtgan boʻlib, unda 77 ta Milliy Olimpiya qoʻmitasidan jami 2 399 nafar sportchi qatnashgan. Salt Lake Olimpiadasiga Nepal tomonidan yuborilgan yagona sportchi – changʻi poygachisi Jay Khadka edi. U ochilish marosimida bayroqdor etib tanlangan.

 Changʻi poygasi 
Sprint
SportchiSaralashChorak finalYarim finalFinalVaqtOʻrinVaqtOʻrinVaqtOʻrinVaqtOʻrinJay Khadka4:48.4270—

Pursuit
Sportchi10 km C10 km F pursuitVaqtOʻrinVaqtOʻrinJay Khadka44:20.379—

 

Turkum:2002-yilgi Qishki Olimpiada oʻyinlarida mamlakatlar
Virgin orollari 2006-yilgi Qishki Olimpiada o‘yinlarida

Virgin orollari 2006-yil 10–26-fevral kunlari Italiyaning Turin shahrida boʻlib oʻtgan 2006-yilgi Qishki Olimpiada oʻyinlarida ishtirok etish uchun delegatsiya yuborgan. Mamlakar tomonidan yuborilgan yagona sportchi Anne Abernathy edi. U mashgʻulot paytida bilagini sindirib olgan va shu sababli musobaqada qatnasha olmagan.

 Tarixi 
Virgin orollari Olimpiya qo‘mitasi 1966-yil 31-dekabr kuni Xalqaro Olimpiya qoʻmitasi tomonidan rasman tan olingan. Mamlakat shundan buyon barcha Yozgi Olimpiya oʻyinlarida qatnashib kelmoqda, faqat 1980-yilda boykot qilingan Moskva Olimpiadasi bundan mustasno. Virgin orollari ilk bor 1988-yilda Qishki Olimpiya oʻyinlarida debyut qilgan. Ular oʻyinlar davomida faqat bir marotaba medal qoʻlga kiritgan. Bu yutuqni 1988-yilgi Yozgi Olimpiya oʻyinlarida yelkanli qayiq sporti boʻyicha Peter Holmberg olib kelgan. 2006-yilgi Qishki Olimpiada oʻyinlari 2006-yil 10–26-fevral kunlari Italiyaning Turin shahrida boʻlib oʻtgan. Unda jami 80 ta davlatning 2508 nafar sportchisi ishtirok etgan. Virgin orollari nomidan Turin shahriga yuborilgan jamoa atigi bitta sportchi — Anne Abernathydan iborat edi. U ochilish va yopilish marosimlarida bayroqdor boʻlgan.

 

Turkum:Qishki Olimpiya o‘yinlari o‘tkazilgan joylar ro‘yxatlari
Turkum:2006-yilgi Qishki Olimpiada oʻyinlari
Rashid Behbudov koʻchasi

Rashid Behbudov koʻchasi  – Ozarbayjon poytaxti Bokuning markazidagi magistral yoʻl boʻlib, mashhur ozarbayjonlik qoʻshiqchi Rashid Behbudov nomi bilan atalganQara Məşədiyev, "Bakı küçələri: adlar və talelər" (Streets of Baku: Names and Fates), Baki: "Elm və təhsil", 2013.. Bokuning Saboil tumanining janubiy chekkasidan boshlanib, shimolga qarab davom etadi va Bokixonov koʻchasi bilan kesishgan joyda Uzeyir Hojibeyov koʻchasi bilan kesishadi.

 Umumiy tavsifi 
Koʻcha ilgari „Budagovskaya“, „Kaspiyskaya“, „Leytenant Shmidt“ kabi nomlar bilan ham atalgan. U taniqli ozarbayjonlik qoʻshiqchi va aktyor Rashid Behbudov nomi bilan atalgan. Koʻcha 2,16 km (1,34 milya) ga choʻzilgan. Boku markazidagi Neftchilar shoh koʻchasini Bokixonov koʻchasi orqali Tbilisi shoh koʻchasi bilan bogʻlaydi, bu esa Bokuning shimoliy kirish qismiga olib boradi. Rashid Behbudov koʻchasi kun davomida tirbandlik bilan gavjum boʻladi. Pasport beruvchi OVIR (Viza va roʻyxatga olish departamenti) va Ozarbayjon Tillar universiteti Rashid Behbudov koʻchasida joylashgan boʻlib, bu oʻquv yili davomida koʻproq tirbandlikka sabab boʻladi, chunki mamlakatning boshqa hududlaridan pasportlarini roʻyxatdan oʻtkazish uchun kelayotgan talabalar va fuqarolar sonining koʻpayishi kuzatiladi.

Koʻchaning janubiy qismida 19-asrga oid koʻplab binolar, koʻplab butiklar, doʻkonlar va hashamatli restoranlar mavjud, shimoliy qismida esa yangi qurilgan koʻp qavatli binolar joylashgan.

 Koʻchada joylashgan diqqatga sazovor binolar va yodgorliklar 
 Rashid Behbudov nomidagi 2-sonli musiqa maktabi
 Rashid Behbudov musiqa teatri
 8-sonli maktab
 Ozarbayjon Markaziy banki
 Shahriyor madaniyat uyi
 Ozarbayjon musiqa sanʼati muzeyi
 Boku jazz markazi
 Akvapark
 Ozarbayjon Tillar universiteti
 Viza va roʻyxatga olish departamenti (OVIR)
 Eski 26 komissar yodgorligi

 Galereya 

 

 
Old street and square names in Baku

Turkum:Boku koʻchalari
Qahramon Davronov

Qahramon Davronovich Davronov (1946-yil 3-martda Chiroqchi tumanida tugʻilgan) – biolog olim, Oʻzbekiston Fanlar akademiyasi akademigi (2023), biologiya fanlari doktori (1984), professor. Toshkent farmatsevtika institutini tugatgan (1967). OʻzFA Mikrobiologiya instituti direktori. Asosiy ilmiy ishlari Mikrobiologik biotexnologiyaga oid.

 Tarjimai holi 
Qahramon Davronov 1946-yil 3-martda Qashqadaryo viloyati Chiroqchi tumanida tugʻilgan. 1962—1967-yillarda Toshkent farmatsevtika institutida tahsil olgan. 1967—1972-yillarda Oʻzbekiston Fanlar akademiyasi Oʻsimlik moddalari kimyosi institutida katta laborant, amaliyot tadqiqotchisi, aspirant sifatida faoliyat yuritgan. 1972-yil Oʻsimlik moddalari kimyosi institutida Biokimyo, tabiiy va fiziologik faol moddalar kimyosi ixtisosligi (02.00.10) boʻyicha nomzodlik dissertatsiyasini, 1984-yil Biokimyo ixtisosligi boʻyicha (02.00.10) doktorlik dissertatsiyasini himoya qilgan.

 Ilmiy ishlari 
 Nomzodlik dissertatsiyasi mavzusi: Gʻoʻza chigiti malatdegidrogenazasi
 Doktorlik dissertatsiyasi mavzusi: Rhizopus microsporus va Oospora lactis zamburugʻlari lipazalari: biokimyoviy jihatlari

 Kitoblari 
 Davronov Q. D. Mikroblar dunyosi (monografiya) Toshkent: Lesson press. 2023-yil
 К. Давранов. Вирусология. Учебное пособие. Ташкент: Lesson press, 2023, 228 bet .
 Q. D. Davranov, B. S. Alikulov. BIOTEXNOLOGIYA. Darslik, UOʻK: KBK: D34., Toshkent, 2022. „Lesson press“ nashriyoti, – 452 b.
 К.Давранов, П.Мирхамидова, Д.Туйчиева, В.Файзиев. Клеточная и генная инженерия. Учебное пособие к практическим занятиям - Т.: Издательство «Bookmany print», 2022. - 158 c. ISBN 978-9943-8268-5-4. 
 В.В.Шурыгин, К.Д.Давранов. Экология Микроорганизмов. Монография – T.: Издательство «Ilm-Ziyo-Zakovat», 2022. – C.260. ISBN 978-9943-55-231-9. 
 Санакулов К., Мирзаев Т., Давранов К. Теоретические и практические основы выщелачивания благородных металлов. Монография, Т.: «Фонд НГМК» 2021. – 496 с. 
 К.Давранов, П.Мирхамидова, Д.Туйчиева, Ш. Саитжанов. Педагогические технологии в преподавании клеточной и генной инженерии. Учебное пособие, Ташкент-2021. 
 Q. Davranov, B. S. Aliqulov. Nanobiotexnologiya. Darslik – Samarqand, SamDU nashriyoti, 2019. – 272 bet.
 К.Д.Давранов, В.В.Шурыгин, Х.К.Рузимова. Экологическая биотехнология. Учебное пособие. – Т.: Издательство “Ilm Ziyo Zakovat”, 2018. - 236 c. 
 Davronov Q. D., Muratov Gʻ.A. Biologik faol va dorivor moddalar biotexnologiyasi. Darslik. – Toshkent: „Universitet“, 2017, 360 bet.
 Davronov Q. D., Biotexnologiya: ilmiy, amaliy va uslubiy asoslari, „Patent Press“ 2008. 506 bet.

 

Turkum:Oʻzbekiston Fanlar akademiyasi akademiklari
Turkum:Biologiya fanlari doktorlari
Turkum:Toshkent farmatsevtika instituti bitiruvchilari
Senegal 1994-yilgi Qishki Olimpiada oʻyinlarida

Senegal Norvegiyaning Lillehammer shahrida boʻlib oʻtgan 1994-yilgi Qishki Olimpiada oʻyinlarida ishtirok etdi. Bu mamlakatning Qishki Olimpiada oʻyinlaridagi uchinchi qatnashishi edi. Shuningdek, bu togʻ changʻichisi Lamine Guèyening Qishki Olimpiadalardagi uchinchi va soʻnggi ishtiroki boʻldi.

Delegatsiya faqatgina Lamine Guèyedan iborat edi. U musobaqalarni hech qanday medalsiz yakunladi.

 Tarixi 
Senegal 1984-yilda Yugoslaviyaning Sarayevo shahrida boʻlib oʻtgan Qishki Olimpiada oʻyinlaridagi debyutidan boshlab 1994-yilgacha boʻlgan davrdagi barchta uchta olimpiadada ham ishtirok etgan. Hozirgacha hech bir senegallik sportchi Qishki Olimpiada oʻyinlarida medal qoʻlga kirita olmagan.

Dastlabki ishtirokda mamlakat sharafini yagona togʻ changʻichisi Lamine Guèye himoya qilgan. 1992-yilda esa Guèyega qoʻshimcha ravishda yana bir togʻ changʻichisi – Alphonse Gomis ham musobaqalarda qatnashgan.

1984-yildagi kabi, Senegal 1994-yilgi Lillehammerdagi oʻyinlarga ham yagona sportchi sifatida Lamine Guèyeni yubordi. Aslida reja boʻyicha davlat ikki nafar changʻichini Olimpiya oʻyinlariga yuborishni rejalashtirgan edi. Ammo Xalqaro Olimpiya Qoʻmitasi tomonidan saralash mezonlariga kiritilgan oʻzgarishlar sababli bu amalga oshmadi. Ushbu oʻzgarishlar natijasida Guèye faqat bitta yoʻnalishda – „downhill“ bahslarida qatnashish huquqini qoʻlga kiritdi.

 Ishtirokchilar 
Quyida O‘yinlarda ishtirok etgan sportchilar soni ro‘yxati keltirilganSenegal at the 1994 Winter Olympics.
SportErkaklarAyollarUmumiyTogʻ changʻi sporti 1 0 1 Umumiy 1 0 1

 

Turkum:1994-yilgi Qishki Olimpiada oʻyinlarida mamlakatlar
Malta 2022-yilgi Qishki Olimpiada oʻyinlarida

Malta delegatsiyasi 2022-yil 4-20-fevral kunlari Xitoyning Pekin shahrida boʻlib oʻtgan 2022-yilgi Qishki Olimpiada oʻyinlarida ishtirok etgan. Bu mamlakatning Qishki Olimpiada oʻyinlaridagi uchinchi ishtiroki edi. Malta delegatsiyasi faqatgina bitta snoubordchi Jenise Spiteridan iborat boʻldi. U ochilish marosimida Malta bayrogʻdori boʻldi. Yopilish marosimida esa bayroqni koʻngilli shaxs koʻtardi.

 Tarixi 
Malta ilk bor 1928-yilda Amsterdamda boʻlib oʻtgan Yozgi Olimpiada o‘yinlarida ishtirok etish uchun delegatsiya yuborgan. Shundan beri ular 1928–2016-yillar oraligʻida atigi besh marta – 1932, 1952, 1956, 1964 va 1976-yillarda oʻyinlarda qatnasha olmagan.

Shunga qaramay, Malta Qishki Olimpiadada ilk bor 2014-yilda Rossiyaning Sochi shahrida boʻlib oʻtgan oʻyinlarda ishtirok etgan. 2022-yil 4–20-fevral kunlari oʻtkazilgan oʻyinlar esa mamlakatning 2018-yildan keyingi uchinchi Qishki Olimpiadada ishtiroki boʻldi.

Pekindagi oʻyinlarga yuborilgan yagona sportchi snoubordchi Jenise Spiteri edi. U ochilish marosimida bayroqdor etib tanlangan, yopilish marosimida esa bayroqni koʻngilli shaxs koʻtargan.

 Snoubord 
SportchiMusobaqaSaralashFinal1-urinish2-urinishEng yaxshiOʻrin1-urinish2-urinish3-urinishEng yaxshi/UmumiyOʻrinJenise SpiteriAyollar halfpipe7.2525.2525.2521 Oʻta olmagan

 

Turkum:2022-yilgi Qishki Olimpiada oʻyinlarida mamlakatlar
Xitoy 2026-yilgi Qishki Olimpiada oʻyinlarida

Xitoy 6-22-fevral kunlari Italiyaning Milan va Kortina-dʼampetsso shaharlari boʻlib oʻtgan 2026-yilgi Qishki Olimpiada oʻyinlarida ishtirok etdi.

 Ishtirokchilar 
Quyida oʻyinlarda har bir sport turi va yoʻnalish boʻyicha ishtirok etgan ishtirokchilar sonining roʻyxati keltirilgan:

 Sport Erkaklar Ayollar JamiTogʻ changʻi sporti112Biatlon123Bobsley8412Changʻi poygasi246Kyorling5510Figurali uchish336Fristayl81624Chana sporti336Nordik kombinatsiyasi22Short-trek5510Skeleton325Tramplindan sakrash145Ski mountaineering112Snoubord71017Changʻida uchish poygasi7815 Jami 5768125

 30px Togʻ changʻi sporti 

Xitoy bir erkak va bir ayol togʻ changʻi sportchisi uchun asosiy kvota orqali musobaqalarda qatnashish uchun yoʻllanma qoʻlga kiritdi.

SportchiMusobaqa1-bosqich2-bosqichJamiVaqtOʻrinVaqtOʻrinVaqtOʻrin Liu Xiaochen Erkaklar katta slalom1:29.45661:20.96542:50.4158 Erkaklar slalom Zhang Yuying Ayollar katta slalom1:22.49611:30.72542:53.2154 Ayollar slalom1:02.7260

 30pxFigurali uchish 

AQSHning Boston shahrida oʻtkazilgan 2025-yilgi Figurali uchish boʻyicha Jahon birinchiligida Xitoy erkaklar individual bahsilarida bitta kvotani qoʻlga kiritdi.
Shuningdek, ayollar individual bahsi, juftlar va muz ustida raqs bahslari uchun ham kvota olishga muvaffaq boʻldi.

SportchiMusobaqa//JamiBallOʻrinBallOʻrinBallOʻrinJin Boyang Erkaklar individual86.5513 Q142.5320229.0817 Zhang Ruiyang Ayollar individual59.3820 Q Sui WenjingHan Cong Juftlik72.666 Q135.985208.645 Wang ShiyueLiu Xinyu Muz ustida raqs64.7621Saralashdan oʻta olmadi

Jamoaviy musobaqa
SportchiMusobaqaQisqa dastur / Ritmik raqsErkin uchish / Erkin raqsErkaklarAyollarJuftlarRaqsli juftlikJamiErkaklarAyollarJuftlarRaqsli juftlikJamiBallJamoa balliBallJamoa balliBallJamoa balliBallJamoa balliBallOʻrinBallJamoa balliBallJamoa balliBallJamoa balliBallJamoa balliBallOʻrin Jin Boyang (E) Zhang Ruiyang (A) Sui Wenjing / Han Cong (J) Wang Shiyue / Liu Xinyu (RJ) Jamoaviy84.15459.83365.37564.922148Ushbu bosqichgacha oʻta olmadi

 

 Xitoy Olimpiya qoʻmitasi
Turkum:2026-yilgi Qishki Olimpiada oʻyinlarida mamlakatlar
Tramplindan sakrash 2026-yilgi Qishki Olimpiada o‘yinlarida

Tramplindan sakrash 2026-yilgi Qishki Olimpiada oʻyinlarida Predazzodagi Predazzo Ski Jumping stadionida oʻtkazildi. Musobaqalar 2026-yil 7–16 fevral kunlari boʻlib oʻtdi.

Ayollar katta tepalik individual bahsi kiritilishi bilan, sakrash dasturida endi uchta erkaklar, ikki ayollar va bitta aralash jamoaviy bahs mavjud.

 Qoidalar 
 Minimal talablar 
Sportchilar kamida bitta World Cup yoki Grand Prix ochkosi, yoki malaka olish davri davomida (1 iyul 2024 – 18 yanvar 2026) kamida bitta Continental Cup ochkosi boʻlishi kerak.

Nordik kombinatsiya boʻyicha malaka olgan sportchilar jamoaviy musobaqalarda qatnashishi mumkin, lekin har bir Milliy Olimpiya Qo‘mitasi (NOC) uchun bitta sportchi bilan cheklangan.

Mehmon davlat – Italiya – minimal talablarni bajargan taqdirda kamida bir erkak va bir ayol sportchini musobaqaga yuborishi mumkin. Erkaklar super jamoa va aralash jamoa musobaqalarida qatnashish uchun esa yuqoridagi jarayon orqali kerakli kvotani olishlari talab etiladi.

 Musobaqa jadvali 
Quyida olti changʻi sakrash tadbirlari uchun musobaqa jadvali keltirilgan.

Barcha vaqtlar (UTC+1) boʻyicha koʻrsatilgan.

 Sana Vaqt Musobaqa7-fevral18:45 Ayollar – normal tepalik, individual9-fevral19:00 Erkaklar – normal tepalik, individual10-fevral18:45 Aralash jamoa – normal tepalik14-fevral18:45 Erkaklar – katta tepalik, individual15-fevral18:45 Ayollar – katta tepalik, individual16-fevral19:00 Erkaklar – katta tepalik, super jamoa

 Ishtirok etayotgan davlatlar 
Jami 22 davlatdan 101 sportchi musobaqalarda ishtirok etishdi.

 
 
 
 
 
 
 
 
 
 
 
 
 
 
 
 
 
 
 
 
 
 

 Medallar boʻyicha umumiy maʼlumot 

 Medal jadvali 

 Medallar egalari 
Erkaklar, normal tepalik, individual 274.1 270.7---- 266.0Erkaklar, katta tepalik, individual 301.8 295.0 291.2Erkaklar, katta tepalik, super jamoa Jan HörlStephan Embacher 568.7 Paweł WąsekKacper Tomasiak 547.3 Johann André ForfangKristoffer Eriksen Sundal 538.0Ayollar, normal tepalik, individual 267.3 266.2 261.8Ayollar, katta tepalik, individual 284.8 282.7 271.5Aralash, normal tepalik, jamoa Nika VodanAnže LanišekNika PrevcDomen Prevc 1069.2 Anna Odine StrømKristoffer Eriksen SundalEirin Maria KvandalMarius Lindvik 1038.3 Nozomi MaruyamaRyōyū KobayashiSara TakanashiRen Nikaidō 1034.0

 

2026 Qishki Olimpiya oʻyinlari 
Turkum:2026-yilgi Qishki Olimpiada oʻyinlari musobaqalari
Elgiz Kərəmli

Elgiz Nazim oʻgʻli Karamli (1992-yil 28-fevralda, Fuzuliyda tugʻilgan) – ozarbayjonlik futbolchi, yarim himoyachi pozitsiyasida o'ynagan. Ozarbayjon oʻsmirlar va yoshlar terma jamoalari sharafini himoya qilgan.

 Futbolchilik faoliyati 

 Yoshlik yillari 
10 yoshidan „Shefa“ bolalar futbol maktabida tajribali murabbiy Islom Kerimov qoʻl ostida futbol bilan shugʻullana boshlagan. Ikki yil davomida Shefa futbol maktabida taʼlim olgan

2004-yildan 2010-yilgacha „Qarabağ“ klubining turli yosh guruhlarida futbol asoslarini oʻrgangan. U 15 yoshgacha boʻlgan oʻsmirlar guruhidan oʻynashni boshlagan, keyin 17 yoshgacha boʻlganlar guruhiga, keyin esa jamoaning ikkinchi jamoasiga oʻtgan.

 Chempionat 
2010-yildan 2012-yilgacha u Agʻdamning „Qarabağ“ jamoasi sharafini himoya qilgan. 2010-yilda oʻrinbosarlar jamoalari oʻrtasida Ozarbayjon chempionligini qoʻlga kiritgan. 2012-yilda u mavsumning yarmini Bokuning „Neftchi“ jamoasida oʻtkazgan. 2013-yilning yanvarida, qishki transfer oynasida u Ganjaning „Kapaz“ klubiga oʻtgan va u yerda bir mavsum oʻtkazganKlublarımızın ən yeni transferləri . 2013-yilning yozida „Araz-Naxchivan“ klubi tarkibiga oʻtgan„Araz“ legionerlərini göndərdi .

 Kubok 
„Araz-Naxchivan“ futbolchisi sifatida Ozarbayjon kubogida 2 ta oʻyin oʻtkazgan.

 Ozarbayjon milliy jamoasi 

 Yoshlar terma jamoalari 
Ozarbayjonning 15, 17 va 19 yoshgacha boʻlgan oʻsmirlar terma jamoalari sharafini himoya qilganU-19 qalib gəlib .

Elgiz 2010-yilning 19-aprelida Turkiyaning Eskishehir shahrida boʻlib oʻtgan Yevropa chempionati saralashida Ispaniyaga qarshi oʻyinda Ozarbayjon U-19 terma jamoasi safida debyut qilganAzerbaijan U19 vs Spain U19 0-4 

 Yutuqlar 
Araz-Naxchivan

 Ozarbayjon birinchi divizioni gʻolibi: 2014

 

 
 Elgiz Kərəmli Transfermarkt saytida
 Elgiz Kərəmli Soccerway saytida

Turkum:Yashayotgan insonlar
Turkum:Alifbo boʻyicha futbolchilar
Turkum:Ozarbayjonlik erkak futbolchilar
Turkum:Erkak futbol yarim himoyachilari
Turkum:Qarabağ FK futbolchilari
Turkum:Kapaz PFK futbolchilari
Turkum:Neftçi Boku klubi futbolchilari
Turkum:Araz-Naxçıvan PFK futbolchilari
Turkum:Ozarbayjon Premyer-ligasi futbolchilari